( 2 ) ΕΕ αριθ . L 85 της 30 . 3 . 1988, σ . 5 .

( 3 ) ΕΕ αριθ . L 291 της 28 . 12 . 1972, σ . 3 .

( 4 ) ΕΕ αριθ . L 34 της 6 . 2 . 1988, σ . 21 .

ΚΑΝΟΝΙΣΜΟΣ ( ΕΟΚ ) αριθ . 871/88 ΤΗΣ ΕΠΙΤΡΟΠΗΣ της 30ής Μαρτίου 1988 για τροποποίηση του κανονισμού ( ΕΟΚ ) αριθ . 346/88 περί ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 824/88 ( 2 ), και ιδίως το άρθρο 29 παράγραφος 2,

Εκτιμώντας :

ότι ο κανονισμός ( ΕΟΚ ) αριθ . 2707/72 του Συμβουλίου ( 3 ) καθορίζει τους όρους εφαρμογής των μέτρων διασφαλίσεως στον τομέα των οπωροκηπευτικών - ότι ο κανονισμός ( ΕΟΚ ) αριθ . 346/88 της Επιτροπής ( 4 ) προβλέπει ειδικά μέτρα επιτηρήσεως κατά την εισαγωγή επιτραπέζιων μήλων από τρίτες χώρες - ότι για να εξασφαλιστεί η καλή λειτουργία του συστήματος αυτού, πρέπει να προβλεφθεί η εβδομαδιαία ανακοίνωση εκ μέρους των κρατών μελών των ποσοτήτων που αφορούν πιστοποιητικά που δεν χρησιμοποιήθηκαν ολικά ή μερικά - ότι τα πιστοποιητικά εισαγωγής εκδίδονται σύμφωνα με το λεπτομερέστερο κωδικό ΣΟ - ότι η συνδυασμένη ονοματολογία περιλαμβάνει πολλούς κωδικούς ανάλογα με τις περιόδους εισαγωγής των επιτραπέζιων μήλων και ότι τούτο μπορεί να δημιουργήσει δυσκολίες στο τέλος κάθε περιόδου - ότι είναι, ως εκ τούτου, σκόπιμο να προβλεφθεί η έκδοση πιστοποιητικών εισαγωγής για όλους τους σχετικούς κωδικούς ΣΟ - ότι έχουν εκδοθεί πιστοποιητικά εισαγωγής τον Μάρτιο 1988 για τον κωδικό ΣΟ 0808 10 93 - ότι είναι αναγκαίο να προβλεφθεί η δυνατότητα για τους εμπορευομένους να συμπεριλάβουν στα πιστοποιητικά εισαγωγής τον κωδικό ΣΟ που καλύπτει, ιδίως, τον Απρίλιο - ότι για να ληφθεί υπόψη το χρονικό διάστημα που απαιτείται για την μεταφορά στην Κοινότητα των επιτραπέζιων μήλων, ιδιώς από χώρες του νοτίου ημισφαιρίου, καθώς και τα ιδιαίτερα χαρακτηριστικά του εμπορίου αυτού, η περίοδος ισχύος του πιστοποιητικού εισαγωγής πρέπει να παραταθεί από 30 σε 40 ημέρες και να αυξηθεί το ποσοστό της ανοχής από 5 σε 7 %,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ . 346/88 τροποποιείται ως εξής :

1 . Το άρθρο 2 αντικαθίσταται από το ακόλουθο κείμενο :

"Άρθρο 2 1 . Η έκδοση του πιστοποιητικού εισαγωγής εξαρτάται από τη σύσταση εγγύησης 1,5 ECU ανά 100 χιλιόγραμμα καθαρού βάρους . Η εγγύηση καταπίπτει ολικά ή μερικά με τους όρους που προσδιορίζονται στην παράγραφο 2 εάν, κατά την διάρκεια ισχύος του πιστοποιητικού, δεν πραγματοποιείται η πραγματοποιείται εν μέρει μόνο η θέση σε ελεύθερη κυκλοφορία των ποσοτήτων που αναφέρονται στο πιστοποιητικό .

2 . Οι διατάξεις του κανονισμού ( ΕΟΚ ) αριθ . 3183 /80 εφαρμόζονται με την επιφύλαξη των ακολούθων ειδικών διατάξεων :

- δεν εφαρμόζονται οι διατάξεις του άρθρου 8 παράγραφος 4,

- κατά παρέκκλιση από το άρθρο 8 παράγραφος 5, η υποχρέωση εισαγωγής θεωρείται ότι πληρούται όταν η εισαγόμενη ποσότητα είναι κατά 7 % το πολύ χαμηλότερη από την ποσότητα που αναφέρεται στο πιστοποιητικό,

- κατά παρέκκλιση από το άρθρο 9 παράγραφος 1 δεύτερη φάση, δεν μεταβιβάζονται τα δικαιώματα που προκύπτουν από το πιστοποιητικό εισαγωγής,

- κατά παρέκκλιση από το άρθρο 33 παράγραφος 3 πρώτο εδάφιο, όταν δεν πληρούται η υποχρέωση εισαγωγής, η εγγύηση καταπίπτει για ποσότητα που ισούται με τη διαφορά μεταξύ :

α ) του 93 % της καθαράς ποσότητας που αναφέρεται στο πιστοποιητικό, και β ) της ποσότητας που έχει πραγματικά εισαχθεί .

3 . Τα πιστοποιητικά εισαγωγής ισχύουν για 40 ημέρες από την ημερομηνία εκδόσεώς τους όπως προσδιορίζεται στο άρθρο 3 παράγραφος 3 . Ωστόσο, η ισχύς αυτή περιορίζεται μέχρι τις 31 Αυγούστου 1988 ." 2 . Παρεμβάλλεται το ακόλουθο άρθρο 3α :

"Άρθρο 3α 1 . Η αίτηση πιστοποιητικού και το πιστοποιητικό εισαγωγής πρέπει να περιλαμβάνουν στις θέσεις 7 και 8 τους τρεις κωδικούς ΣΟ 0808 10 91, 0808 10 93 και 0808 10 99 .

2 . Όσον αφορά τα πιστοποιητικά που εκδίδονται πριν από τις 31 Μαρτίου 1988, η αρμόδια αρχή προσθέτει, μετά από αίτηση του εμπορευομένου, την ένδειξη του κωδικού ΣΟ 0808 10 99 στις θέσεις 7 και 8 της αιτήσεως ή/και του πιστοποιητικού, ανάλογα με την περίπτωση ." 3 . Το άρθρο 4 αντικαθίσταται από το ακόλουθο κείμενο :

"Άρθρο 4 Τα κράτη μέλη ανακοινώνουν στην Επιτροπή :

1 . Τις ποσότητες επιτραπέζιων μήλων για τις οποίες έχουν ζητηθεί πιστοποιητικά εισαγωγής σύμφωνα με τους κωδικούς της συνδυασμένης ονοματολογίας και ανά χώρα καταγωγής .

Η ανακοίνωση αυτή πραγματοποιείται με την εξής περιοδικότητα :

- κάθε Τετάρτη για τις αιτήσεις που έχουν υποβληθεί την Δευτέρα και την Τρίτη,

- κάθε Παρασκευή για τις αιτήσεις που έχουν υποβληθεί την Τετάρτη και την Πέμπτη,

- κάθε Δευτέρα για τις αιτήσεις που έχουν υποβληθεί την Παρασκευή της προηγούμενης εβδομάδας .

2 . Τις ποσότητες που δεν έχουν χρησιμοποιηθεί ή έχουν χρησιμοποιηθεί μερικά και αναφέρονται στα πιστοποιητικά εισαγωγής που αντιστοιχούν στη διαφορά μεταξύ των ποσοτήτων που καταχωρούνται στο πίσω μέρος των πιστοποιητικών και των ποσοτήτων για τις οποίες τα πιστοποιητικά αυτά έχουν εκδοθεί .

Η ανακοίνωση αυτή πραγματοποιείται την Τετάρτη κάθε εβδομάδας, για τα στοιχεία που ελήφθησαν την προηγούμενη εβδομάδα .

3 . Το ταχύτερο δυνατόν, τις μη χρησιμοποιηθείσες ποσότητες, σύμφωνα με τον ορισμό του σημείου 2, για τα πιστοποιητικά που έχουν εκδοθεί από τις 14 Φεβρουαρίου 1988 .

Αν δεν έχει υποβληθεί αίτηση πιστοποιητικού εισαγωγής κατά τη διάρκεια μιας των περιόδων που αναφέρονται στο σημείο 1 ή αν δεν υπάρχουν μη χρησιμοποιηθείσες ποσότητες κατά την έννοια του σημείου 2, το εν λόγω κράτος μέλος ενημερώνει σχετικά την Επιτροπή τις ημέρες που αναφέρονται στο παρόν άρθρο ." Άρθρο 2 Ο παρών κανονισμός αρχίζει να ισχύει στις 31 Μαρτίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Μαρτίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 118 της 20 . 5 . 1972, σ . 1 .